
Z A P I S N I K
od 8. rujna 2026. 
u prethodnom postupku radi očitovanja o prijedlogu i rasprave o pretpostavkama za otvaranje stečajnog postupka nad dužnikom trgovačkim društvom Metropolis grad Rijeka društvo s ograničenom odgovornošću za građenje i usluge, Rijeka, Ivana Lenca 2, OIB: 04772157043.

OD SUDA PRISUTNI:
Daniela Korlević, sutkinja
Dajana Jurković, zapisničar

Početak u 09:00 

Utvrđuje se da su na današnje ročište pristupili:
[bookmark: _Hlk226528963]Za predlagatelja: nitko, dostava poziva uredno iskazana    
Za dužnika: pun. Ivo Matić, odvj. iz Rijeke, punomoć prilaže u spis 
Za FINA: nitko, dostava poziva uredno iskazana  

Utvrđuje se da spisu prileži podnesak predlagatelja od 7. rujna 2026. prema kojem dužnik na dan 7. rujna 2026. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 215 dana u ukupnom iznosu od 12.005,94 EUR.

Utvrđuje se da je privremeni stečajni upravitelj po nalogu suda od 10. lipnja 2026. podnio pisano izvješće koje je objavljeno na mrežnoj stranici e – Oglasnoj ploči suda 21. srpnja 2026.

Privremeni stečajni upravitelj je u izvješću naveo da dužnik ima imovine iz čije bi se vrijednosti namirili troškovi stečajnog postupka.

	Dužnik je vlasnik pokretnina i to dva vozila:
-M1, marka VOLKSWAGEN PASSAT 2.0 TDI, godina proizvodnje 2017., broj šasije WVWZZZ3CZJE019761, reg. ozn. RI2223V, na kojem je upisana mjera ograničenog raspolaganja vozilom
- N1, marka FIAT DOBLO 1.9 JTD FURGON, godina proizvodnje 2007., broj šasije ZFA22300005525673, reg. ozn. RI367TI, na kojem je upisana mjera ograničenog raspolaganja vozilom.

	 
Dužnik obavlja ugostiteljsku djelatnost u objektu „METRPOLIS“, prostor je u zakupu, no dužnik je vlasnik kompletnog inventara (televizor, šank, stolovi, stolice, ozvučenje i dr.).

	Račun dužnika je u blokadi za iznos od 16.875,75 EUR na dan 16. srpnja 2026.

Prema izračunu privremenog stečajnog upravitelja, predvidivi troškovi prethodnog i otvorenog stečajnog postupka za razdoblje od šest mjeseci iznose 4.100,00 EUR, a odnose se na:
1. Nagrada za rad privremene stečajne upraviteljice………….600,00 EUR bruto
2. Nagrada za rad stečajne upraviteljice………………………1.500,00 EUR bruto
3. Naknada troškova stečajne upraviteljice……………………1.000,00 EUR
4. Bankarske usluge…………..…………………………………150,00 EUR
5. Knjigovodstvene usluge………………………………………600,00 EUR
6. Arhiviranje dokumentacije dužnika……………………..……200,00 EUR
7. Ostali materijalni troškovi……………………………………..50,00 EUR.
[bookmark: _Hlk231370714]	
Utvrđuje se da spisu prileži podnesak privremenog stečajnog upravitelja od 3. rujna 2026. u kojem predlaže odgodu ročišta budući je dužnik naveo da postoji vjerojatnost podmirenja duga u roku od 45 dana.

	Utvrđuje se da u spisu prileži podnesak dužnika po iskazanom punomoćniku Ivi Matić od 4. rujna 2026. kojim predlaže odgodu ročišta na 60 dana budući dužniku treba minimalno dodatni rok kako bi podmirio tražbine u cijelosti.

Utvrđuje se da prema Očevidniku neizvršenih osnova za plaćanje na dan 8. rujna 2026. dužnik ima neizvršene osnove za plaćanje u ukupnom iznosu od 11.775,99 EUR u razdoblju dužem od 60 dana.

Sudac donosi
r j e š e n j e 

Prihvaća se prijedlog dužnika, te se današnje ročište odgađa, a slijedeće zakazuje za 

        6. listopada 2026. u 09:00 
   kod Trgovačkog suda u Rijeci 

što prisutni pun. dužnika prima na znanje i smatra se uredno pozvanim, a objavom ovog poziva na mrežnoj stranici e-Oglasne ploče pozivaju se predlagatelj i privremeni stečajni upravitelj.

Dovršeno u 9:05

 	  	                                    Sutkinja             	 		Dužnik p.p.



				              Zapisničar 	          	  

